اسلام کے مقدس ترین مقامات

اسلام کے مقدس ترین مقامات  وہ مساجد اور عبادت گاہیں ہیں جن کا ذکر قران یا حدیث میں آیا ہے۔ حجاز میں موجود دو شہر مکہ، اور مدینہ منورہ بلا تفریق مسلک و عقیدہ سب سے نزدیک مقدس ترین شہر ہیں۔ اسلامی تعلیمات کے مطابق خانہ کعبہ خدا کا پہلا گھر ہے اور مقدس ترین عبادت گاہ ہے۔ خانہ کعبہ مکہ شہر میں واقع ہے جو پیغمبر محمد بن عبداللہ  کی جائے پیدائش بھی ہے۔ خانہ کعبہ کے بعد دوسرا مقام مسجد نبوی کا ہے جو مدینہ منورہ میں واقع ہے۔ تیسری مقدس ترین مسجد حرم قدسی شریف ے جسے بیت المقدس اور مسجد الاقصی بھی کہتے ہیں جو یروشلم میں واقع ہے۔

مذکورہ تین مقدس مساجد کے بعد چوتھی مسجد کے بارے میں کئی اقوال ہیں جن میں دمشق کی مسجد اموی، قیروان کی جامع مسجد، الخلیل کی مسجد ابراہیم، اور ان کے علاوہ بخارا، استنبول کے ضلع ایوب  اور برار میں بھی کئی مساجد ہیں۔

حجاز 

حجاز جزیرہ نما عرب کا وہ علاقہ ہے جہاں مکہ اور مدینہ واقع ہیں۔ اسلام کے پیغمبر محمد بن عبداللہ  کا تعلق بھی حجاز سے ہی ہے۔

مکہ 
اسلام میں مکہ مقدس ترین شہر ہے کیونکہ یہ خانہ کعبہ اور مسجد الحرام کا مسکن ہے۔  مسجد حرام میں صرف مسلمانوں کو ہی داخلہ کی اجازت ہے۔

مکہ میں مسجد الحرام کے علاوہ جبل رحمت، منی، مزدلفہ اور عرفات ہیں جہاں مسلمان حج کے ارکان ادا کرتے ہیں۔ حج 5 ارکان اسلام میں سے ایک رکن ہے جسے ہر مستطیع مسلمان کو زندگی میں ایک بار ادا کرنا ضروری ہے۔ حج کو دنیا کی سب سے بڑی بھیڑ کا امیاز حاصل ہے جہاں 2012ء میں تقریباً 3 ملین افراد نے شرکت کی تھی۔ حج کے بعد کربلا، عراق میں روضہ امام حسین اور مسجد العباس میں عوام اکی جمع غفیر جمع ہوتا ہے۔

حوالہ جات 

اسلامی مقدس مقامات
Short description is different from Wikidata